**Čím viac plastov, papiera, skla a kovov z komunálneho odpadu mesto vytriedi, tým menej bude platiť za uloženie komunálneho odpadu na skládke.**

Vážení občania,

od **1. januára 2019** vstúpil do platnosti nový zákon o poplatkoch za uloženie odpadov na skládkach a nariadenie vlády, ktorým sa stanovuje výška sadzieb poplatkov. **Suma,**ktorú obec**zaplatí za uloženie komunálneho odpadu na skládku**závisí od**úrovne vytriedenia komunálneho odpadu.**

Ďalšou zmenou je v zmysle § 4 ods. 6 zákona č. 329/2018 Z. z. zverejniť **úroveň vytriedenia komunálnych odpadov.**

Podstatnou zmenou je, že poplatok za skládkovanie pre obce sa má od roku **2019** do roku **2023**postupne **zvyšovať.**To znamená, že čím budeme menej triediť, tým budeme viac platiť.

V roku 2018 je úroveň vytriedenia komunálnych odpadov v meste Námestovo

**36,14 %**

A preto aj my ako občania **nebuďme leniví a trieďme odpad**!!!

Nezabúdajme na to, že:

* **Plasty a nápojové kartóny patria do žltej nádoby**
* **sklo** **patrí  do** **zelenej nádoby**
* **papier patrí do modrej nádoby**
* **kov patrí do červenej nádoby - ak nie je vo Vašom okolí nádoba na kovy, odpad patrí spolu s plastmi a nápojovými kartónmi do žltej nádoby**

Ak by ste náhodou boli svedkami toho, že pracovníci Technických služieb vysypávajú kontajner na separovaný zber (napr. plasty) do jedného vozidla spolu s komunálnym odpadom, je to preto, že išlo o nádobu s nadlimitným obsahom nečistôt. To znamená, že viaceré kontajnery na separovaný alebo komunálny odpad v našom meste sa zneužívajú na zneškodnenie najmä stavebného odpadu, ktorý vznikol buď pri podnikateľskej činnosti právnických osôb, alebo pri rekonštrukciách bytových jednotiek fyzických osôb. Aj toto je jedna z príčin nižšej miery triedenia odpadu v našom meste.